Эгей диңгеҙендәге бер нисә, үҙ ваҡытында Венеция республикаһы ҡарамағында булған, утрау халҡы католиктар динен тота. Фракияла һәм Родос утрауында, гректарҙан тыш, төрөк мосолмандары йәшәй (1,3 %). Иудаизм Грецияла 2000 йылдан ашыу йәшәп килә. Сефардар ҡасандыр Салоник ҡалаһында күп һанлы общинаһын тәшкил итәләр, әммә Холокостан һуң уларҙың һаны 5500 -ҙән артыҡ ҡалмай. Протестанттар общинаһы илдә яҡынса 3000 кеше тәшкил итә — Аллаһ ассамблеялары, евангелистар һәм баптистар. Иегова шаһиттарының (Свидетели Иеговы) һаны яҡынса 30 000 кеше.